cyanic-selkie/wikianc huggingface dataset:
Պարբերություն (քիմիա)
Չորրորդ և հինգերորդ պարբերությունները ներառում են անցումային d-տարրեր (սկանդիումից մինչև ցինկ և իտրիումից կադմիում), որոնց մոտ էլեկտրոններով արտաքին s-ենթամակարդակի լրացումից հետո, համաձայն Կլեչկովսկու օրենքի, լրացվում է նախորդ էլեկտրոնային մակարդակի d-ենթամակարդակը։ 1s 2s         2p 3s         3p 4s      3d 4p 5s      4d 5p 6s   4f 5d 6p 7s   5f 6d 7p 6f 7d   7f ...
Վեցերորդ և յոթերորդ պարբերություններում լրացվում են 4f- և 5f-ենթամակարդակները, որոնք պարունակում են 14 տարրով ավելի, քան չորրորդ և հինգերորդ պարբերությունները (լանթանիդները վեցերորդ և ակտինիդները յոթերորդ պարբերություններում)։
Հետագայում պարբերությունները տարբերակվել են ըստ երկարության կամ այլ հատկանիշի, ինչի շնորհիվ պարբերական համակարգում դրանց տեղակայման տարբեր եղանակներ։ Պարբերական համակարգի կարճ ձևում փոքր պարբերություններն ունեն մեկական շարք, իսկ մեծ պարբերությունները՝ երկու։ Պարբերական համակարգի երկար ձևում բոլոր պարբերությունները կազմված են մեկ շարքից։ Մեկ պարբերությունում ներառված տարրերն ունեն մոտ հարաբերական ատոմային զանգված, սակայն տարբեր ֆիզիկական և քիմիական հատկություններ, ի տարբերություն նույն խմբի տարրերի։ Կարգաթվի աճմանը զուգընթաց պարբերություններում փոքրանում է ատոմի շառավիղը և աճում վալենտային էլեկտրոնների թիվը, ինչի հետևանքով տեղի է ունենում տարրերի մետաղական հատկությունների թուլացում և նրանց ոչ մետաղական հատկությունների ուժեղացում, թուլանում են տարրերի և նրանց միացությունների վերականգնիչ և ուժեղանում օքսիդիչ հատկությունները։
Պողոս Զուրաբյան
Պողոս (Պավել) Ալեքսանդրի Զուրաբյան, հայ ճարտարապետ, ճարտարագետ։
Կենսագրություն
1898 թվականին ավարտել է Սանկտ Պետերբուրգի քաղաքացիական ճարտարագետների ինստիտուտը։
Ստեղծագործական գործունեություն
Զուրաբյանը նախագծել և Թիֆլիսում կառուցել է 36 եկամտաբեր տներ (1899-1917), Ներսիսյան դպրոցի նոր շենքը (1909, համահեղինակ, այժմ՝ Ինդուստրիալ ինստիտուտ), Վոլգա-Կամսկ դրամատան Թիֆլիսի բաժանմունքը (1910, այժմ՝ Վրաստանի ազգային գրադարան), Մ. Արամյանի և Հ. Ձուբալովի անվան հիվանդանոցների համալիրը Հավլաբարում, Ալեքսանդրյան մանկաբարձ-մանկաբուժական հիվանդանոցը (երեքն էլ՝ 1910), Երևանում՝ քաղաքային երկհարկ հիվանդանոցը (1910, երրորդ հարկն ավելացվել է 1930 թվականին), Էջմիածնում՝ Նոր վեհարանը (1910-1914) և գրադարանը (մատենադարան, 1911), Աբասթումանի «Արազինդո» հակատուբերկուլոզային առողջարանը (1924-1928), «Չայ Գրուզիի» հանգստյան տունը Գագրայում (1936), հանգստյան տներ՝ Բորժոմում, Սուրամում, Ցեմիում, Գուդաութայում և այլն ։
Ծանոթագրություններ
Կատեգորիա:Հայ ճարտարապետներ Կատեգորիա:Հայ ճարտարագետներ
Օրփեոսականություն
Օրփեոսականություն, nրփեոսականություն, մ․ թ․ ա․ 8–7-րդ դարերում առաջացած կրոն, հոսանք Ատտիկայում։
Անվանում
Անվանվել է ի պատիվ առասպելական Oրփեոսի։ Օրփեոսականությունը օգտագործել է Դեմետրեի ու Դիոնիսոսի՝ երկրագործության հմայության հետ սերտորեն կապված պաշտամունքները, որը հիմք է տալիս այն համարել գյուղացիության գաղափարախոսություն։
Օրփեոսականությանի ղեկավարներ
Օրփեոսականությանի ղեկավարները՝ մարգարեներն ու բժշկողները, քարոզել են քավության և անդրշիրիմյան հատուցման գաղափարներ, պաշտպանել ճգնակեցությունը, հոգին համարել են բարի «նախասկիզբ» իսկ մարմինը՝ չար կամ հոգու «զնդան»։ Օրփեոսականությունին է վերագրվում հոգու վերաբնակության մասին ուսմունքը։ Օրփեոսականությունի գաղափարներն ընդունեցին պյութագորասականները, մասամբ՝ Պլատոնը, հետագայում՝ քրիստոնեությունը։ Մ․ թ․ ա․ 5-րդ դարերում Օրփեոսականությունը վերասերվեց միստիկական պաշտամունքների։
Փղերը (կտավ)
Փղերը (Los Elefantes), իսպանացի սյուրռեալիստ արտիստ Սալվադոր Դալիի կտավը, որ ստեղծվել է 1948 թվականին ։
Փղերը Դալիի աշխատանքներում
Փղերի թեման կրկնվող է Դալիի աշխատանքներում, առաջին անգամ հայտնվել է 1944 թվականին «Արթնացումից վայրկյան առաջ նռան շուրջը մեղվի թռիչքից առաջացած երազ», «Սուրբ Անտոնիայի գայթակղությունը» և «Փիղ արտացոլող կարապները» կտավներում ։ Փղերը կտավը փղեր պարունակող այլ նկարներից տարբերվում է նրանով, որ նրանք այս կտավի հիմնական մասն են կազմում, իսկ ետևում դատարկություն է՝ ի տարբերություն Դալիի այլ կտավների, որոնք հիմնական թեմայից բացի շատ այլ դետալներ են պարունակում։
Սիմվոլիզմ
Կան փղերի մշակութային տարատեսակ պատկերումներ, որտեղ նրանք հիմնականում ընկալվում են որպես ուժի, գերիշխանության և ուժի խորհրդանիշեր՝ իրենց ծանրության և ծավալի շնորհիվ ։ Դալին հակադրվում է այս տիպիկ ասոցիացիաներին՝ տալով փղերին երկար, նեղ ոտքեր, որ հաճախ նկարագրվում են որպես «բազմահոդ, գրեթե անտեսանելի» ։
Փղերը կտավը սյուրռեալիզմի վառ դրսևորում է և այն հոգեկան իրականության զգացում է առաջացնում։
Արտաքին հղումներ
Կատեգորիա:Սալվադոր Դալիի նկարներ Կատեգորիա:1948 նկարներ Կատեգորիա:Մասնավոր հավաքածուներում գտնվող նկարներ
Շիրակի մարզի ընդհանուր իրավասության դատարան
Շիրակի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Շիրակի մարզը ։
Իրավասություն
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Շիրակի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր ։
Դատավորներ
Շիրակի մարզի ընդհանուր իրավասության դատարանը կազմված է դատարանի նախագահից և տասնմեկ դատավորից.
Նստավայրեր
Շիրակի մարզի ընդհանուր իրավասության դատարանը ունի չորս նստավայր հետևյալ հասցեներով.
Օրզա
Օրզա, հայաբնակ գյուղ Վրաստանի Ախալքալաքի շրջանում, Փարվանա գետի աջափնյակում, շրջկենտրոնից 11 կմ հս․։
Ունի հայկական միջնակարգ դպրոց, գրադարան, ակումբ, բուժկայան։ Օրզայում պահպանվել է եկեղեցի (19-րդ դար)։ Բնակիչների նախնիները եկել են էրզրումի նահանգից, 1830 թվականին։
Կատեգորիա:Վրաստանի գյուղեր
Ճախրաթիռ
Ճախրաթիռ առանց շարժիչի թռչող ապարատ։ Օդից ծանր է, շարժվում է համընթաց իր կշռի ազդեցությամբ։ Ճախրաթիռի թռիչքը հիմնված է նույն ֆիզիկական օրենքների վրա, ինչ ինքնաթիռի թռիչքը։ Հանդարտ մթնոլորտում թռչելիս ճախրաթիռի հորիզոնի նկատմամբ որոշ անկյան տակ անընդհատ իջնում է։ Մթնոլորտում օդի վերընթաց հոսանքների առկայության դեպքում ճախրաթիռը կարող է թռչել առանց բարձրություն կորցնելու կամ նույնիսկ բարձրանալ (սավառնում)։ Առաջին ճախրաթիռը կառուցել և փորձարկել է ֆրանսիացի նավաստի ժ․ Լը Բրին 1868 թվականին։ Նրա կատարած թռիչքների հեռավորությունը հասնում էր 30 մ։
Արդի ճախրաթիռները տարբերվում են ըստ տեղերի քանակի (միատեղ, երկտեղ և բազմատեղ) և նշանակման (ուսումնական, մարզական, ռեկորդային)։ Գոյություն ունի ճախրաթիռի արձակման երեք եղանակ, բուքսիրման միջոցով (ավտոմեքենայով, մոտոցիկլետով, ինքնաթիռով), ներքին այրման շարժիչին միացված կարապիկով կամ ձեռքով ձգվող ռետինե լարի օգնությամբ։ 1960-ական թվականներին տարածում գտան շարժիչավոր ճախրաթիռները՝ մոտոճախրաթիռները, որոնք կատարում են ինքնուրույն վերսլացք։
Կատեգորիա:Տեխնիկա
Ալթդորֆ բայ Նյուրնբերգ
Ալթդորֆ բայ Նյուրնբերգ (Altdorf bei Nürnberg), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 15 097 մարդ (դեկտեմբերի 31, 2010) ։ Զբաղեցնում է 46,59 կմ² մակերես։ Պաշտոնական կոդ՝ 09 5 74 112։
Քաղաքն ներառում է 25 քաղաքային գավառ։
Արտաքին հղումներ
Կատեգորիա:Գերմանիայի բնակավայրեր
Ճապալա (Բոլնիսի շրջան)
Ճապալա (ჭაპალა), գյուղ Վրաստանի Բոլնիսի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 1623 մարդ ։
Գյուղը հիմնականում ադրբեջանաբնակ է։ Բնակչության ճնշող մեծամասնությունը ադրբեջանցիներն են, իսկ տարածված կրոնը՝ մահմեդականությունն է։
Փոստային ինդեքս՝ 1100:
Ծանոթագրություններ
Կատեգորիա:Վրաստանի գյուղեր Կատեգորիա:Բոլնիսի շրջան
Զոլտան Շտիբեր
Զոլտան Շտիբեր (Stieber Zoltán, ), հունգարացի ֆուտբոլիստ, գերմանական «Կայզերսլաուտերն» ֆուտբոլային ակումբի և Հունգարիայի ազգային հավաքականի կիսապաշտպանն է։
Անգլիա
Շիբերն իր առաջին պրոֆեսիոնալ պայմանագիրը կնքել է 2007 թ․ հունվարի 4-ին անգլիական «Աստոն Վիլլա» ակումբի հետ։ Հիմնական ակումբի կազմում հանդիպումներ չի անցկացրել։ Վարձավճարով խաղացել է «Յովիլ Թաուն» ակումբի կազմում։
Գերմանիա
2008/09 մրցաշրջանի ավարտից հետո հայտնվեց անգլիական «Բլեքփուլ» և «Նորվիչ Սիթի» ակումբների ուշադրության կենտրոնում։ Սակայն Շիբերը որոշում կայացրեց 2.5 տարվա պայմանագիր կնքել Գերմանիայի երկրորդ լիգայում հանդես եկող «Կոբլենց» ակումբի հետ։ Նոր ակումբի կազմում իր առաջին խաղն անցկացրել է 2009 թ․ հունվարի 30-ին, երբ թիմը մրցում էր «Ռոտ֊Վայս» ակումբի հետ։
2010 թ․ մարտի 26-ին 2 տարվա պայմանագիր է կնքում «Ալեմաննիա» ակումբի հետ։
2011 թ․ մարտի 22-ին պայմանագիր է կնքում «Մայնց 05» ակումբի հետ։
2012 թ․ հունիսի 21-ին պայմանագիր է կնքում «Գրոյտեր» ակումբի հետ, որն իրավունք էր ստացել խաղալու Բունդեսլիգայում։
2014 թ․ մայիսի 26-ին տեղափոխվում է «Համբուրգ»։
2016 թ․ հունվարի 18-ին վարձավճարով տեղափոխվում է «Նյուրնբերգ» ։
Գոլերը ազգային հավաքականի կազմում
''2016 թ. մարտի 26-ի տվյալներով''
Հղումներ
Կատեգորիա:Հունգարացի ֆուտբոլիստներ Կատեգորիա:Հավրի ֆուտբոլիստներ Կատեգորիա:Հունգարիայի հավաքականի ֆուտբոլիստներ Կատեգորիա:Մայնց 05-ի ֆուտբոլիստներ Կատեգորիա:Համբուրգի ֆուտբոլիստներ Կատեգորիա:Նյուրնբերգի ֆուտբոլիստներ Կատեգորիա:Կայզերսլաուտերնի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Անգլիայի լեգեոներ ֆուտբոլիստներ
Ղրիմի հայկական դպրոցներ
Ղրիմի հայկական դպրոցներ, գործել են XI դարից սկսած, զարգացում են ապրել XIV-XV-րդ դդ․։ Նշանավոր էին Կաֆայից (Թեոդոսիա) ոչ հեռու գտնվող Ս․ Անտոն անապատի դպրոցը (1425-1450) և Ս․ Խաչ վանքի ճեմարանը (XIV-XVII-րդ դդ․)։ Անապատի դպրոցում աչքի է ընկել հռետոր, իմաստասեր Սարգիսը, Ս․ Խաչ վանքի ճեմարանում՝ րաբունապետ Ստեփանոս Թոխաթեցին, Հակոբ Կաֆայեցին։ Դպրոցներ են եղել նաև Ղարասուբազարի, Սուրխաթի հայկ․ եկեղեցիներին կից։ Դրանց կյանքում աշխուժացում է նկատվում Ղրիմը Ռուսաստանին միանալուց (1783) հետո։ Նոր Նախիջևան արտագաղթած հայերի որոշ մասը վերադառնում է Ղրիմ։ XX-րդ դ․ սկզբին ստվարանում է Արևմտյան Հայաստանից գաղթած հայերի թիվը։ Օգտվելով ռուս, կառավարության տված արտոնություններից՝ հայերը դպրոցներ են հիմնում Ղրիմի տարբեր քաղաքներում։ Դրանց մեջ առանձնանում է Մանվել Գյումուշխանեցու նախաձեռնությամբ և հայ հասարակայնության աջակցությամբ հիմնադրված Ղարասուբազարի միդասյան (1880-ական թթ․ երկդասյան) դպրոցը (1816), որը Լազարյան ճեմարանի նախապատրաստականներից Էր։ Այստեղ է սովորել Կարա-Մուրզան։ Ղարասուբազարում գործել է նաև հայ կաթոլիկների դպրոց (1822 թվականից)։ 1800 թվականին Սիմֆերոպոլում հիմնադրվել է միդասյան ծխական երկսեռ դպրոց, որը վերելք է ապրել Ա․ Բահաթրյանի, Հովհ․ Նազարյանի օրոք։ Այստեղ 1895 թվականին քառաձայն երգչախումբ է ստեղծել նրա սան Ա․ Սպենդիարյանը։ 1860 թվականին Սիմֆերոպոլում հիմնվել է ևս մեկ երկդասյան ծխական դպրոց։ Սիմֆերոպոլի կաթոլիկ հայերը նույնպես ունեին իրենց դպրոցը (հիմն․ 1863 թվականին)։ Դպրոցներ են հիմնադրվել նաև Թեոդոսիայում (1817), Կերչում, Արմյանսկում, Եվպատորիայում, Յալթայում։ 1903 թվականին Ղրիմում գործել է տարրական ծխական երկսեռ 10 դպրոց, որտեղ ավանդվում էին հայոց լեզու, թվաբանություն, ռուսաց լեզու, հետագայում՝ բարոյագիտություն, քերականություն, աշխարհագրություն և այլն։ Ղրիմի հայկական դպրոցներից ամենանշանավորը Թեոդոսիայի Խալիբյան վարժարանն էր։
Կատեգորիա:Ղրիմի հայկական դպրոցներ
Լրագրողը (ֆիլմ)
«Լրագրողը», խորհրդային երկսերիանոց սև-սպիտակ լիամետրաժ դրամատիկական գեղարվեստական ֆիլմ, ռեժիսորը Սերգեյ Գերասիմովն է, նկարահանվել է 1967 թվականին։
Մաս առաջին. «Հանդիպումներ»
«Հանդիպումներ» առաջին մասում մոսկվացի երիտասարդ հաջողակ լրագրող Յուրի Ալյաբյովը (Յուրի Վասիլև) մեկնում է արդյունաբերական Գորնոուրալսկ փոքրիկ քաղաք, որպեսզի պարզաբանի ոմն Անիկինայի (Նադեժդա Ֆեդոսովա) գրավոր բողոքները։ Թերթի խմբագիր Ռեուտովի (Սերգեյ Նիկոնենկո) խորհրդով նա մնում է Անիկինայի տանը, որտեղ հարևանությամբ ապրում է տեղի գործարանում աշխատող երիտասարդ աղջիկ Շուրա Օկայոմովան (Գալինա Պոլսկիխ)։ Ալյաբյովը հրապուրվում է Շուրայի գեղեցկությամբ ու խելքով, փորձում է նրա հետ ինտիմ հարաբերություններ ունենալ, սակայն Շուրան մերժում է նրան։ Ալյաբյովը վերադառնում է Մոսկվա, այնուհետև` գործուղման է մեկնում Ժնև, որտեղից էլ` Փարիզ։
Մաս երկրորդ. «Այգի և գարուն»
Ֆիլմի երկրորդ մասում պատմվում է Ալյաբյովի կյանքի մասին` դեպի Եվրոպա կատարած ուղևորության ժամանակ, երբ նա հանդիպում է Աննի Ժիրարդոյին, ներկա է լինում Միրեյ Մատյոյի փորձին, քննարկումներ է անցկացնում իր նոր ընկերոջ` ամերիկացի լրագրող Բարթոնի հետ (Անատոլի Կրիժանսկի)` ապացուցելով խորհրդային կենսակերպի առավելությունը։ Վերադառնալով գործուղումից` Ալյաբյովը նորից մեկնում է Ուրալ։ Նա այդպես էլ չի կարողանում մոռանալ Շուրային և ցանկանում է նորից հանդիպել նրան։ Ռեուտովից իմանում է, որ իր մեկնումից հետո քաղաքի և գործարանի ղեկավարությունները նամակներ են ստացել Անիկինայից` իր և Օկայոմովայի սիրային կապի մասին։ Կոմերիտմիության կազմակերպության որոշմամբ Շուրան տեղափոխվել է գործարանի հանրակացարան։ Ալյաբյովը հանդիպում է Շուրային, տեղի է ունենում հարաբերությունների դրամատիկ պարզաբանում, նրանք որոշում են ամուսնանալ։
Արտաքին հղումներ
Կատեգորիա:Խորհրդային ֆիլմեր Կատեգորիա:Սև-սպիտակ ֆիլմեր Կատեգորիա:1967 ֆիլմեր Կատեգորիա:Ռուսերեն ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային մելոդրամա ֆիլմեր Կատեգորիա:Խորհրդային դրամա ֆիլմեր
Ֆարսի (կղզի)
Ֆարսի (կղզի), փոքրիկ իրանական կղզի Պարսից ծոցում: Այս կղզում է գտնվում ԻՀՊԿ ռազմածովային բազան: Կղզին ունի 0.25կմ² տարածք: Ծովի մակարդակից ունի 4 մետր բարձրություն: Farsi բառը նշանակում է պարսկերեն:
1980–ական թվականների վերջին, Իրանա-իրաքյան պատերազմի "տանկերային պատերազմի" փուլի ժամանակ ԻՀՊԿ-ն արագընթաց նավակներ է օգտագործել Պարսից ծոցից Իրաքի և նրա դաշնակիցների, այդ թվում ՝ Քուվեյթի նավերին հարվածներ հասցնելու համար : ՄիացյալՆահանգները մտել էր Պարսից ծոց և օգնել Քուվեյթի նավթի մատակարարմանը: Իրանը այդ ժամանակ ականներ է տեղադրել Ֆարսի կղզու մոտակայքում, որից հետո Քուվեյթի նավթի տանկեռները պայթել են այդտեղ:
Արտաքին հղումներ
Կատեգորիա:Իրանի կղզիներ Կատեգորիա:Բուշեհրի նահանգ Կատեգորիա:Կղզիներ այբբենական կարգով Կատեգորիա:Անմարդաբնակ կղզիներ
Արմավիրի մարզի ընդհանուր իրավասության դատարան
Արմավիրի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Արմավիրի մարզը ։
Իրավասություն
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Արմավիրի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր ։
Դատավորներ
Արմավիրի մարզի ընդհանուր իրավասության դատարանը կազմված է դատարանի նախագահից և վեց դատավորից.
Նստավայրեր
Արմավիրի մարզի ընդհանուր իրավասության դատարանը ունի երկու նստավայր հետևյալ հասցեներով.
Ծանոթագրություններ
Կատեգորիա:Արմավիրի մարզի ընդհանուր իրավասության դատարան
Բուրգթան
Բուրգթան  (Burgthann), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 11 216 մարդ (դեկտեմբերի 31, 2010) ։ Զբաղեցնում է 39,19 կմ² մակերես։ Պաշտոնական կոդ՝ 09 5 74 117։
Արտաքին հղումներ
Կատեգորիա:Գերմանիայի բնակավայրեր
Ատոմակայան
Ատոմային էլեկտրակայան (ԱԷԿ), էլեկտրակայան, որտեղ ատոմային (միջուկային) էներգիան փոխակերպվում է էլեկտրականի։ ԱԷԿ-ում էներգիայի գեներատորը ատոմային ռեակտորն է։ Այդ ռեակտորում որոշ ծանր տարրերի միջուկների տրոհման շղթայական ռեակցիայի շնորհիվ անջատվում է ջերմային էներգիա, որն այնուհետև փոխակերպվում է էլեկտրականի, ինչպես խորհրդային ջերմաէլեկտրակայանում։
Աշխատանք
ԱԷԿ-ը աշխատում է միջուկային վառելիքով (U233, U235, Pu239)։ Մեկ կգ ուրանի իզոտոպների կամ պլուտոնիումի ճեղքումից ստացվում է 22,5 միլիոն կվտ ժ էլեկտրաէներգիային համարժեք էներգիա, որը մոտ 2,5 միլիոն անգամ գերազանցում է 1 կգ պայմանական վառելիքի այրումից ստացված էներգիան։
1954 թվական 1954 թվականի հունիսի 27-ին ԽՍՀՄ Օբնինսկ քաղաքում գործարկվեց աշխարհում առաջին փորձնական-արտադրական ԱԷԿ՝ 5 Մվտ հզորությամբ։ 1958 թվականին գործարկվեց Սիբիրյան ԱԷԿ, իսկ 1964 թվականին՝ Բելոյարսկի և Նովովորոնեժի ԱԷԿ-ները։ 1970 թվականին ՀԽՍՀ Հոկտեմբերյանի շրջանի Մեծամոր բնակավայրի մոտ սկսվել է Հայկական ԱԷԿ-ի կառուցումը, որի առաջին հերթի հզորությունը կկազմի 815 Մվտ։ Արտասահմանում արդյունաբերական նշանակության առաջին ԱԷԿ-ները գործարկվել են 1956 թվականին, Քոլդեր-Տոլում (Անգլիա) և 1957 թվականին, Շիփինգպորտում (ԱՄՆ)։ ԱԷԿ-ները կարող են կառուցվել ջերմային, դանդաղ և արագ նեյտրոններով աշխատող ռեակտորներով։ Կիրառվում են ջերմային նեյտրոններով աշխատող ռեակտորների հետևյալ չորս տիպերը՝
Ճառագայթման անվտանգության կանոններ
Ճառագայթման անվտանգության կանոնների պահպանման համար կայանում ստեղծվում է դոզիմետրիկ հսկողության ծառայություն։ Ռեակտորն ունի վթարային հովացման համակարգ (վթարների դեպքում մի քանի վայրկյանում միջուկային ռեակցիան մարելու համար)՝ ինքնուրույն սնման աղբյուրով։
ԱԷԿ–ի հիմնական ցուցանիշներ
ԱԷԿ–ի շահավետությունը բնութագրող հիմնական տեխնիկական ցուցանիշներն են. օ.գ.գ–ն, ԱԷԿ–ի սահմանված հզորության օգտագործման գործակիցը մեկ տարում։ ԱԷԿ–ի հզորության աճմանը զուգընթաց նրա համար կատարված տեսակարար կապիտալ ներդրումները (սահմանված կվտ–ի արժեքը) ՋԷԿ–ի համար արված ներդրումների համեմատ ավելի արագ են նվազում։
ԱԷԿ–ների օգտագործում
ԱԷԿ–ները կարող են օգտագործվել նաև ծովի ջրի աղազրկման ե ջերմամատակարարման համար (Ղազախական ԽՍՀ Շևչենկոյի ԱԷԿ նախատեսված է ծովի ջրի աղազրկման, իսկ Ցակուտակսւն ԻԽՍՀ Բիլիբինոյի ԱԷԿ ծառայում է ջերմամատակարարման համար)։ Մեծ հեռանկարներ է բացում արագ նեյտրոններով աշխատող ռեակտորների յուրացումը։ Այդ ռեակտորները չեն պահանջում դանդաղեցուցիչ, ունեն համեմատաբար փոքր չափեր և մեծ բեռնվածություն։ Նրանց համար բացի U235–ից կարելի է օգտագործել նաե Ս238 և T232։
Տես նաև
Կատեգորիա:Ատոմակայաններ Կատեգորիա:Ռուսական հայտնագործություններ Կատեգորիա:Էլեկտրակայաններ
Լա Լիգա 1931-32
1930-1931 թվականների Պրիմերա Դիվիզիոնի չորրորդ մրցաշրջանը։ Սկսվել է 1931 թվականի նոյեմբերի 22-ին և վերջացել է 1932 թվականի ապրիլի 3-ը։ Մրցաշրջանին մասնակցել է 10 ակումբ։ Մրցաշրջանի ընթացքում խաղացվել է 90 խաղ, խփվել է 351 գոլ։ Մրցաշրջանի հաղթող է դարձել Ռեալ Մադրիդը առաջին անգամ, որը այդ ժամանակ կոչվում էր Մադրիդ Ֆուտբոլային ակումբ։
Մրցաշարային աղյուսակ
2 Ռեալ Մադրիդը դարձել էր Մադրիդ Ֆա։
3 ՌՍԴ Էսպանյոլը դարձել էր Էսպանյոլ։
4 Ռեալ Սոսյեդադը դարձել էր Դոնոստիա Ֆա։
Պիչիչի մրցանակ
Նշում. Սա այլընտրանքային ռմբարկուների հաշվարկ է, որը ներկայացրել է Դիարիո Մարկա պարբերականը, այն տարբերվում է վերևի աղյուսակից քանի որ այն խաղերի պաշտոնական տվյալներից էր վերցված
Արտաքին հղումներ
Կատեգորիա:Լա Լիգայի մրցաշրջաններ Կատեգորիա:1931 ֆուտբոլում Կատեգորիա:1932 ֆուտբոլում
Կուրտենո
Կուրտենո (Courtenot), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 235 մարդ, բնակչության խտությունը` 28.08 մարդ/կմ²։ Բնակավայրը զբաղեցնում է 8.37 կմ² տարածք։
Աշխարհագրություն
Գտնվում է Փարիզ քաղաքից 165 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 24 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 161 աշխատունակ (15-64 տարեկան) բնակիչ, որոնցից ակտիվ էին 113-ը, իսկ ոչ ակտիվները` 48։ Ակտիվության ցուցանիշը կազմում է 70,2 %։ 113 աշխատունակ մարդկանցից աշխատել է 103 անձ (54 տղամարդ և 49 կին)։ Գործազուրկ են եղել 10 անձ (5 տղամարդ և 5 կին)։ 48 անաշխատունակներից 16-ը եղել են աշակերտներ կամ ուսանողներ, 21-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սոցագո
Սոցագո (Sozzago), կոմունա Իտալիայում, գտնվում է Պիեմոնտ մարզի Նովարա գավառում ։
Բնակչությունը կազմում է 1019 մարդ (2008 թվականի տվյալներով), բնակչության խտությունը կազմում է՝ 72 մարդ/կմ²։ Մակերեսը՝ 12 կմ²։ Փոստային ինդեքս՝ 28060. Հեռախոսային կոդ՝ 0321.
Բնակավայրի հովանավորն է համարվում սուրբ Սիլվանոն։
Ժողովրդագրություն
Բնակչության թվաքանակի փոփոխությունները.
Անահիտա Հեմմատի
Անահիտա Հեմմատի, պարսիկ դերասանուհի ։
Կարիերա
Ավարտելով միջնակարգ դպրոցը՝ Հեմմատին ստացել է դերասանական դասեր և առաջին անգամ բեմ է բարձրացել 1995 թվականին խաղալով՝ Հադի Մարզբանի «Տանբուրցի խաղացողներ» պիեսում ։
Հեմմատին հանդես է եկել «Խազրայի Միջնակարգ դպրոց» (1996), «Շերիֆ» (2005), «Քաղցր-թթու» (2007), «Անտուն» (2004) և «Գնդապետի այգի» (2013) սերիալներում։
Նա նաև նկարահանվել է «Սերը բավարար չէ» (1998), « Տոնդար անունով աղջիկը» (2000), «Փայտե աստիճաններ» (2001), «Որքան ես ուզում լաց լինել» (2005), «ուզված սրտերը» (2002) և «Լրիվ գրպանի փող» (2009) ֆիլմերում։
Արտաքին հղումներ
Կատեգորիա:Ապրող անձինք Կատեգորիա:1973 ծնունդներ Կատեգորիա:Իրանցի դերասանուհիներ
Ճախարակային նյարդ
Ճախարակային նյարդ (nervus trochlearis), գլխուղեղային չորրորդ զույգ նյարդը, հիմնականում սոմատիկ շարժիչ է, նյարդավորում է ակնագնդի վերին թեք մկանը։ Ճախարակային նյարդի զույգ կորիզները գտնվում են միջին ուղեղում, ուղեղի ջրանցքը շրջապատող կենտրոնական գորշ նյութում։ Կորիզից սկսվող նյարդարմատը նշված նյութով անցնում է ուղեղի վերին առագաստ, խաչվում է հակառակ կողմի նյարդարմատի հետ, դուրս գալիս գլխուղեղի թիկնային մակերես, ապա շրջագրկում դրսի կողմից ուղեղի ոտիկը, Փապարային երակածոցի դրսի պատի հաստությունով ուղղվում է առաջ և ակնակապճի վերին ճեղքով մտնում է ակնակապիճ ու վերջանում ակնագնդի վերին թեք մկանում։ Ճախարակային նյարդի ցողունը պարունակում է նաև սոմատիկ զգացող (ակնային նյարդից), ն սիմպաթիկ (փապարային հյուսակից) նյարդաթելեր։ Ճախարակային նյարդի ախտահարումն արտահայտվում է վերին թեք մկանի լուծանքով, որը դժվարացնում է ակնագնդի շարժումը։
Կատեգորիա:Նյարդային համակարգ
Գեղարքունիքի մարզի ընդհանուր իրավասության դատարան
Գեղարքունիքի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է Հայաստանի Գեղարքունիքի մարզը ։
Իրավասություն
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Գեղարքունիքի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր ։
Դատավորներ
Գեղարքունիքի մարզի ընդհանուր իրավասության դատարանը կազմված է դատարանի նախագահից և ութ դատավորից.
Նստավայրեր
Գեղարքունիքի մարզի ընդհանուր իրավասության դատարանը ունի հինգ նստավայր հետևյալ հասցեներով.
Ծանոթագրություններ
Կատեգորիա:Գեղարքունիքի մարզի ընդհանուր իրավասության դատարան
Կարլեն Ղամբարյան
Կարլեն Ղամբարյան Հմայակի (1927, փետրվարի 17, գ․ Ժդանով (ներկայումս՝ Կիրովականի տարածքում)), կուսակցական և պետական աշխատող։ ՀԽՍՀ վաստակավոր ինժեներ (1977), ԽՄԿԿ անդամ 1946)։
Կենսագրություն
Ավարտել է Երևանի Կ․ Մարքսի անվան պոլիտեխնիկական ինստիտուտի մեխանիկա-մեքենաշինական ֆակուլտետը (1950 թ.), ՍՄԿԿ ԿԿ-ի բարձրագույն կուսակցական դպրոցը (1958 թ.)։ 1950 թվականից աշխատել է Երևանի էլեկտրատեխնիկական գործարանում։ 1955 թվականին ընտրվել է ՀԿԿ Օրջոնիկիձեի շրջկոմի առաջին քարտուղար։ 1958 թվականից աշխատել է ՀԿԿ ԿԿ-ի ապարատում։ 1959 թվականին ընտրվել է ՀԿԿ Հրազդանի շրջկոմի առաջին քարտուղար։ 1961 թվականից՝ ՀԿԿ ԿԿ-ի արդյունաբերության և տրանսպորտի բաժնի վարիչ, միաժամանակ (1963-1965 թթ.)՝ արդյունաբերության և շինարարության ղեկավարման գծով ՀԿԿ ԿԿ-ի բյուրոյի նախագահի տեղակալ։ 1975-1981 թվականներին Ղամբարյանը եղել է ՀԽՍՀ Մինիստրների խորհրդի նախագահի տեղակալ։ 1981 թվականից՝ ՀԿԿ ԿԿ-ի քարտուղար և ՀԿԿ ԿԿ-ի բյուրոյի անդամ։ 1960 թվականից՝ ՀԿԿ ԿԿ-ի անդամ։ ՀԽՍՀ V-X գումարումների Գերագույն խորհրդի պատգամավոր։
Կատեգորիա:Հայ պետական գործիչներ Կատեգորիա:ՀԽՍՀ վաստակավոր ճարտարագետներ Կատեգորիա:Կուսակցական գործիչներ Կատեգորիա:ԽՄԿԿ անդամներ Կատեգորիա:ՀՊՃՀ շրջանավարտներ Կատեգորիա:Աշխատանքային կարմիր դրոշի շքանշանի ասպետներ
Լայմով կարկանդակ
Լայմով կարկանդակ (Key lime pie), ամերիկյան աղանդեր, որը պատրաստվում է խմորե զամբյուղի մեջ՝ լայմի հյութից, ձվի դեղնուցից և խտացրած կաթից։ Դասական կարկանդակը պատրաստվում է մեքսիկական փոքր լայմից, որը թթու է՝ ի տարբերություն ավելի մեծ, բայց ավելի քիչ հյութալի տահիտյան (պարսկական) լայմի ։ Լայմով կարկանդակը Ֆլորիդա նահանգի ամենահայտնի կարկանդակն է ։
Անվան ծագում
Ֆլորիդա նահանգում գտնվող Ֆլորիդա Քեյսը (Florida Keys) ԱՄՆ-ի հարավարևելյան ափին գտնվող կղզեխումբ է, որի անունով է կոչվում այնտեղ աճող լայմի տեսակներից մեկը (Key lime), որով էլ իր հերթին անվանվել է Key lime pie կարկանդակը։ Այս տարածքում լայմով կարկանդակ կարելի է համտեսել գրեթե ցանկացած սրճարանում ։
Լայմով կարկանդակի ստեղծման պատմություն
Լայմով կարկանդակը հայտնի է եղել Քի Ուեսթում (Key West) դեռ 19-րդ դարի վերջից։
Պատրաստում և տեսականի
Դասական լայմով կարկանդակը պատրաստվում է խտացրած կաթով, քանի որ Ֆլորիդա Քեյսում թարմ կաթ հազվադեպ կարելի էր գտնել` նախքան կաթի վերամշակման և առաքման ժամանակակից մեթոդների առաջացումը ։
Լայմով կարկանդակի ներկայումս հանրաճանաչ տեսակներից մեկը՝ Լայմով սառեցված կարկանդակը (frozen Key lime pie), ավելի ուշ հորինել է Ֆերն Բատերսը (1892-1975)։
Օրինագիծ՝ ի պաշտպանություն հեղինակային իրավունքների
1965 թվականին Ֆլորիդա նահանգում առաջարկվել է օրինագիծ։ Ըստ այդ օրինագծի առաջարկվել է 100 դոլար տուգանք գանձվել լայմով կարկանդակի այն գովազդից, որը ներկայացնում է ոչ մեքսիկական լայմով (Citrus aurantiifolia) պատրաստված լայմով կարկանդակ։ Սակայն օրինագիծը չի ընդունվել ։
2006 թվականին Ներկայացուցիչների պալատը և Ֆլորիդայի Սենատը ընդունել են օրենք, որը հաստատել է լայմով կարկանդակը` որպես «Ֆլորիդայի պաշտոնական կարկանդակ» ։
Ծանոթագրություններ
Կատեգորիա:Կարկանդակներ Կատեգորիա:Աղանդեր Կատեգորիա:Աղանդեր ըստ երկրի Կատեգորիա:Ամերիկյան խոհանոց Կատեգորիա:Ամերիկյան աղանդեր
Բոլորը գիտեն
«Բոլորը գիտեն» (Todos lo saben), իսպանական ֆիլմ՝ ստեղծված ռեժիսոր Ասղար Ֆարհադիի կողմից 2018 թ.։ Կինոնկարը դարձել է Կաննի 71-րդ կինոփառատոնի բացման ֆիլմը ։ Գլխավոր դերերում հանդես են գալիս Խավիեր Բարդեմն ու Պենելոպա Կրուսը ։
Սյուժե
Լաուրան (Պենելոպե Կրուս), որը Բուենոս Այրեսում ապրող իսպանուհի է, վերադառնում է Մադրիդի արվարձաններում գտնվող հայրենի քաղաք իր ամուսնու (Ռիկարդո Դարին) և երեխաների հետ։ Այդ ճանապարհորդությունը մթագնում են անսպասելի իրադարձություններն ու բացահայտված գաղտնիքները ։
Արտադրություն
«Բոլորը գիտեն» ֆիլմը ֆրանս-իսպանա-իտալական համատեղ արտադրություն է, որն ստացել է ֆինանսավորում Canal+, Eurimages, France Télévisions, Ciné+, l’ICAA, Movistar և այլ ընկերություններից ։ Հիմնական նկարահանումներն սկսել են 2017 թվականի օգոստոսին և ավարտվել նույն թվականի դեկտեմբերին։ Դրանց մեծ մասն անցկացվել են Կաստիլիայի Տոռելագունա քաղաքում։
Արձագանքներ
Ֆիլմն արժանացել է խառը արձագանքների կինոքննադատների կողմից, որոնք այն դիտել են Կաննի կինոփառատոնի ժամանակ՝ 2018 թվականի մայիսի 8-ին ։ Կինոքննադատ Եգոր Մոսկովիտինը նշել է, որ Ֆարհադիի իսպանալեզու նորամուտը նման չէ նրա իրանական դրամաներին. «Ֆարհադիի հավերժական այլաբանությունը՝ բնակարանային հարցը տոտալիտար պետությունում, եվրոպական միջավայրում դրսևորվում է այլ կերպ. հերոսներին տանջում է ոչ թե համակարգը, այլ շրջապատում բոլորի մշտական խղճմտանքով մասնակցությունը» ։ Կինոքննադատ Բորիս Նելեպոյի կարծիքով՝ «Ասղար Ֆարհադիին հարմար է իսպանական ֆակտուրան, և այդ վերին աստիճանի անմեղ ֆիլմն ավարտվում է իսպանական ավանդական կոպլայով» ։
Արտաքին հղումներ
Կատեգորիա:Իսպանական դրամա ֆիլմեր Կատեգորիա:2018 ֆիլմեր Կատեգորիա:Իսպաներեն ֆիլմեր Կատեգորիա:Ֆրանսիական ֆիլմեր Կատեգորիա:Իտալական ֆիլմեր Կատեգորիա:2018 Իտալիայում
Նիկլաս Զենստրոմ
Նիկլաս Զենստրոմ, շվեդ միլիարդատեր ձեռնարկատեր, ով հայտնի է մի շարք բարձրակարգ օնլայն ձեռնարկությունների հիմնադրմամբ։ Նա Ջանուս Ֆրիսի հետ հիմնադրել է «Սկայպ» և «Kazaa» ծրագրերը։ Ավելի ուշ նա հիմնել է «Ատոմիկո» միջազգային ներդրումային ընկերությունը, որը նշակալի դեր է ունեցել գործարարների համար, տեխնոլոգիական բնագավառում։ Զենստրոմը նաև «Zennström Philanthropies» բարեգործական կազմակերպության հիմնադիրն է։
Կրթություն
Զենստրոմը կրթություն է ստացել Ուփսալա համալսարանում, «բիզնես կառավարում» բակալվրի աստիճանով և «ինժեներական ֆիզիկա» Շվեդիայի թագավորական համալսարանում։ Նա իր ավարտական տարին ավարտել է Միչիգանի համալսարանում, ԱՄՆ-ի Անն Աբոր քաղաքում։
Կարիերա
Զենստրոմը սկսել է իր պրոֆեսիոնալ կարիերան 1991 թվականին Tele2 եվրոպական հեռահաղորդակցության օպերատորի ընկերությունում։ Նա շարունակեց բիզնեսի զարգացմանը իր դերակատարումը ունենալ, ներառյալ նա եվրոպական ինտերնետ ծառայություն մատուցող բիզնես՝ get2net-ի և everyday.com կայքի գործադիր տնօրենն էր։
2000 թվականին Զենստրոմը և Ջանուս Ֆրիսը հիմնադրեցին «Կազաա» ֆայլերի փոխանակման հավելվածը։ Նիկլասը եղել է ծրագրի գլխավոր գործադիր տնօրենը, իսկ ծրագիրը դարձել է 2003 թվականի աշխարհի ամենաշատ ներբեռնված ծրագրակազմը։ ԱՄՆ-ում երաժշտության և կինոարվեստի ոլորտի ներկայացուցիչների դատական հայցերից հետո «Կազաա» ծրագիրը վաճառվեց Sharman Networks-ին։
Այնուհետև Զենստրոմը հիմնել է և աշխատել է, որպես գլխավոր գործադիր տնօրեն «Ջոլտիդ»-ում։ Այն ծրագրային ապահովման ընկերություն էր, որը զարգացնում և շուկա էր հանում ֆայլերի փոխանակման և տրաֆիկի օպտիմալացման տեխնոլոգիաներ։ Զենստրոմը նաև հիմնադրել է «Ալտնետ»-ը, աշխարհի առաջին ամենաապահով ֆայլերի փոխանակման ցանցը, որը խթանում էր կոմերցիոն բովանդակությունը օգտագործողների համար։
2011 թվականին մայիսին Սկայպը գնվել է Մայքրոսոֆթի կողմից 8.5 մլրդ. դոլարով։ Ասվում էր, որ վաճառքից Զենստրոմը և Ֆրիսը ստացել են մոտավորապես 1 մլրդ. դոլար ։
2014 թվականի նոյեմբերին Զենստրոմը ներգրավվել է SUP46-ի՝ շվեդական Ստարտափ փառքի սրահում ։
Զենստրոմը եվրոպական տեխնոլոգիական դաշինքի (EUTA) նախագահն է, արագ զարգացող տեխնոլոգիական ընկերությունների մի խումբ, որոնք ստեղծվել են Եվրոպայում։ EUTA-ն իր մեջ է հավաքում Եվրոպայի ուժը` որպես տեխնոլոգիական հանգույց և իր ներդրումը եվրոպական տնտեսության մեջ` ինչպես ներդրում կատարելու, այնպես էլ բարձր որակավորում ունեցող աշխատատեղեր ստեղծելու առումով։ Խումբը օգտագործում է իրենց կոլեկտիվ փորձը, որպեսզի խթանեն Եվրոպական թվային տնտեսությունը։
Ատոմիկո
Ատոմիկոն միջազգային ներդրումային ընկերություն է, որը կենտրոնացած է տեխնոլոգիական ոլորտի վրա։ Ընկերությունը ներդրում կատարելու արագ զարգացող տեխնոլոգիական ընկերություններից է։ Կենտրոնական գրասենյակը գտնվում է Լոնդոնում, գրասենյակներ կան նաև՝ Պեկինում, Սան Պաուլոյում, Տոկիոյում և Ստամբուլում, մինչ հիմա չորս մայրցամաքներում ավելի քան 50 ընկերություններ ներդրվել են։
Բարեգործություններ
Կատրինի հետ միասին նա հիմնադրեց «Zennström Philanthropies»-ը։ Իրենք բարեգործական նվիրատվությունը ուղղում էին կլիմայի փոփոխության, մարդու իրավունքների և սոցիալական ձեռներեցության ոլորտներում։ Նիկլասը հատուկ կերպով զբաղվում է կլիմայի փոփոխության դեմ և Բալթիկ ծովի մակարդակի բարձրացման դեմ ։
Green Mentorship Award-ը մրցանակ է, որը ստեղծվել է Zennström Philanthropies- ի կողմից` շեշտը դնելով Շվեդիայում ձեռնարկատերերի կատարած աշխատանքի վրա` կլիմայի փոփոխության հաղթահարման և ցածր ածխածնի ապագա ստեղծելու համար։ Հաղթողը մեկ տարվա ընթացքում ստանում է Նիկլաս Զեննստրոմի անձնական խորհրդատվություններ ։
Պարգևներ
Զենստրոմը Time Magazine-ի կողմից ճանաչվել է 2006 թվականի 100 ամենաազդեցիկ մարդկանցից մեկը և ստացել է բազմաթիվ այլ մրցանակներ նորարարության և ձեռնարկատիրության ոլորտներում։
2006 թվականին նա ընտրվել է «Տարվա Ձեռնարկատեր» Եվրոպական բիզնես առաջնորդների մրցանակաբաշխությունում (EBLA) :
2009 թվականի հոկտեմբերին Շվեյցարիայի տեխնոլոգիաների թագավորական ինստիտուտը (Շվեյցարիա) պարգևատրեց Զենստրոմին KTH մեծ մրցանակին «Իր խոշոր ձեռնարկատիրական և տեխնոլոգիական հմտությունների համար» ։
2011 թվականի սեպտեմբերին Զենստրոմը Օքսֆորդ համալսարանի՝ Օքսֆորդի ինտերնետ ինստիտուտի կողմից ստացել է «կյանքի նվաճում» անվանակարգ մրցանակին ։
2013 թվականի փետրվարին Զենստրոմը պարգևատրվեց Հ.Մ.-ի 12-րդ համարի «Թագավորի մեդալով»` շվեդական արդյունաբերության և հասարակության համար նշանակալից ներդրումների համար ։
2013 թվականի հոկտեմբերին Շվեյցարիայի տեխնիկական գիտությունների ակադեմիայի կողմից արժանացավ ոսկե մեդալի`«հաջողակ ձեռնարկատիրական ձեռքբերումների, ստեղծագործական նորարարության, բարձր տեխնիկական գիտելիքների և բացառիկ առաջնորդության համար» ։
Արտաքին հղումներ
Կատեգորիա:Ուփսալայի համալսարանի շրջանավարտներ Կատեգորիա:Շվեդ գործարարներ Կատեգորիա:Միչիգանի համալսարանի շրջանավարտներ Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
Աբդիշ-Ատա
«Աբդիշ-Ատա» (Абдыш-Ата Кант Футбол Клубу, Abdyş-Ata Qant Futbol Klubu), ղրղզական ֆուտբոլային ակումբ։ Հիմնադրվել է 1992 թվականին։ Հանդես է գալիս Ղրղզստանի բարձրագույն լիգայում։
2001 թվականի շրջան
Թիմը վերջնականապես հիմնադրվել է 2001 թվականին։ Իր կարիերան սկսել է երկրի հյուսիսային շրջանների 1-ին լիգայից։ «Աբդիշ-Ատան» իր առաջին խաղում խաղացել է թալասյան ակումբ Բոո- Թերեկի հետ 3:1։ Առաջին շրջանի արդյունքների համաձայն «Աբդիշ-Ատա» գրավել է 2-րդ տեղը, պարտվել Ռոուր-Գվարդիային եզրափակիչ փուլում, Պրեմիեր լիգա դուրս գալուց առաջ։
2002 թվականի շրջան
Հաջորդ փուլը՝ տեղի է ունեցել 2002 թվականին, այդ շրջանում թիմը ավելի մեծ հաջողություններ ունեցավ։ Եզրափակիչ փուլում հաղթելով Լուչ Ալտին-Տալային դուրս է գալիս Պրեմիեր լիգա։
2003 թվականի շրջան
Բարձրագույն լիգայում իր առաջին խաղում թիմը դուրս է եկել Ժաիր-Բատիրու թիմի դեմ՝ Կարա-Բալտայից։ Օգոստոսի 2-ին պարտություն է կրել այդ ժամանակվա լավագույն ղազախական թիմի՝ ՍԿԱ-ՊՎՈ-ին 2:1 հաշվով։ Շրջանի արդյունքների համաձայն, Աբիշ-Ատան մրցույթի մրաշարային աղյուսակում գրավել է 7-րդ տեղը։ Շրջանը թիմի համար ոչ այնքան լավ։
Էնգելթալ
Էնգելթալ  (Engelthal), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 1146 մարդ (դեկտեմբերի 31, 2010) ։ Զբաղեցնում է 13,62 կմ² մակերես։ Պաշտոնական կոդ՝ 09 5 74 120։
Աբդիշ-Ատա
Արտաքին հղումներ
Կատեգորիա:Ղրղզական ֆուտբոլային ակումբներ
Էնգելթալ
Արտաքին հղումներ
Կատեգորիա:Գերմանիայի բնակավայրեր
Տերդոբիատե
Տերդոբիատե (Terdobbiate), կոմունա Իտալիայում, գտնվում է Պիեմոնտ մարզի Նովարա գավառում ։
Բնակավայրի հովանավորն է համարվում Սուրբ Գեորգին։
Բիբիգուլ Տուլեգենովա
Տուլեգենովա Բիբիուլ Ահմեաովնա, ղազախ խորհրդային երգչուհի (կոլորատուրային սոպրանո)։ ԽՍՀՄ ժողովրդական արտիստուհի (1967)։ 1954 թվականին ավարտել է Ալմա Աթայի կոնսերվատորիան։ 1954-1956 թվականներին և 1971 թվականից՝ ղազախ, օպերայի և բալետի թատրոնի, 1956-1971 թվականներին՝ Ղազախ, ֆիլհարմոնիայի մենակատարուհի։
Դերերերից են՝ Ձյունանուշիկ (Ռիմսկի-Կորսակովի «Ձյունանուշիկ»), Վիոլետտա, Ջիլդտ (Վերդիի «Տրավիատա», «Ռիգոլետտո»), Ռոզինա (Ռոսսինիի «Սևիլյան սափրիչ»), Նորինա (Դոնիցետտիի «Դոն Պասկուալե»), Կըզժիբեկ (Բրուսիլովսկու «Կըզժիբեկ»), Գուլբարշին, (Ռահմադիևի «Ալպամիս»), Ենլիկ (Ժուբանովայի «Ենլիկ Քեբեկ»)։ Հանդես է գալիս համերգներով (նաև արտասահմանում)։ Ղազախ․ ԽՍՀ Կուլյաշ Բայսեիտովայի անվան պետ․ մրցանակ (1966)։ ԽՍՀՄ պետական մրցանակ (1970)։ Պարգևատրվել է Լենինի, Աշխատանքային կարմիր դրոշի շքանշաններով։
Ծանոթագրություններ
Կատեգորիա:Ղազախ օպերային երգչուհիներ Կատեգորիա:ԽՍՀՄ ժողովրդական արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Սոցիալիստական աշխատանքի հերոսներ Կատեգորիա:20-րդ դարի օպերային երգիչներ Կատեգորիա:Խորհրդային դերասանուհիներ Կատեգորիա:Լենինի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:«Աշխատանքի վետերան» մեդալակիրներ
Արագածոտնի մարզի ընդհանուր իրավասության դատարան
Արագածոտնի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Արագածոտնի մարզը ։
Իրավասություն
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Արագածոտնի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր ։
Դատավորներ
Արագածոտնի մարզի ընդհանուր իրավասության դատարանը կազմված է դատարանի նախագահից և հինգ դատավորից.
Նստավայրեր
Արագածոտնի մարզի ընդհանուր իրավասության դատարանը ունի երեք նստավայր հետևյալ հասցեներով.
Ծանոթագրություններ
Կատեգորիա:Արագածոտնի մարզի ընդհանուր իրավասության դատարան
Ջիսր ալ-Շուղուրի ճակատամարտ
Ջիսր ալ-Շուղուրի ճակատամարտ, Սիրիայում քաղաքացիական պատերազմի դրվագներից մեկը։ Սիրիական զինվորները ռազմական գործողություն են իրականացրել Ջիսր ալ-Շուղուր քաղաքում։ Կառավարությունը հայտարարեց, որ նա պայքարում է ահաբեկչական խմբավորումների դեմ, այն ժամանակ, երբ սիրիական ընդդիմությունն այն անվանեց ժողովրդավարության ցուցարարների դեմ ճնշումներ։ Գործողությունը շարունակվեց մինչև 2011 թվականի հունիսի 12-ը։
Նախապատմությունը
Հունիսի 4-ին քաղաքը ողողած ցույցերից հետո զինվորները ռազմական գործողություն սկսեցին Ջիսր ալ-Շուղուր քաղաքում։ Սկզբում ընդդիմությունը հայտարարեց, որ խաղաղ ցույցերի ժամանակ տեղի են ունեցել սպանություններ ։
Ոստիկանների սպանությունը
Հունիսի 6-ին հանրային հեռուստաընկերությունը սկսեց հաղորդել այն մասին, որ քաղաքում անհայտ զինված խմբեր հարձակվել են անվտանգության ուժերի վրա։ Համաձայն այդ հաղորդագրության` նրանք սկզբից դարանակալել են տեղական բնակչի կանչով գնացող ոստիկանական խմբին, հաղորդելով, որ անհայտ զինյալներ ահաբեկում են իրենց, և սպանել են 20 ոստիկանների։ Ավելի ուշ նրանք հարձակվեցին քաղաքի ոստիկանական կառավարման վրա և գրավեցին այն, սպանելով անվտանգության ուժերի 82 աշխատակիցների։ Բացի դրանից, զինյալների հարձակվել և պայթեցրել են փոստային բաժանմունքը, որը հսկում էր ոստիկանությունը, սպանելով ութ ոստիկանի։ Ամբողջ օրվա ընթացքում սպանվեց 120 ոստիկան  ։ Պետական Սիրիական արաբական տեղեկատվական գործակալությունը (ՊՍԱՏԳ), հղում կատարելով ապստամբների հեռախոսային խոսակցություններին հայտարարեց, որ հարձակման նպատակն էր խաթարել քաղաքացիների վստահությունը իրավապահ մարմինների նկատմամբ։ Նաև, հղում կատարելով այդ խոսակցություններին հայտարարեց, որ ապստամբները պայմանավորվել են թաղել իրենց կողմից սպանված իրավապահ մարմինների աշխատակիցներին, որպեսզի հետագայում այդ վայրը հանձնեն խաղաղ բնակիչներին ։
Սակայն Ալ-Ջազիրան ներկայացրեց ուրիշ տվյալներ։ Ըստ նրանց` զոհերը պայմանավորված են եղել նրանով՝ «փախստականներն ու ընդդիմադիրները հայտարարում են, որ մարտեր են սկսվել, քանի որ կառավարական զորքերի ու ոստիկանների մի մասը ապստամբել է ու միացել է տեղական բնակչությանը» ։
Պետական հեռուստաընկերությունը հայտարարեց, որ մի շարք ոստիկանների դիեր այլանդակված էին ու որոշները հայտնաբերվել են գետում։ Կառավարությունը հայտարարեց, որ իրենց հաջողվել է ճեղքել քաղաքի շրջաններից մեկում շրջափակումը, որում արգելափակված էին ոստիկանները, և իրենք շարունակում են ճեղքել մյուս շրջափակումները։ Ընդդիմությունը պնդեց, որ անվտանգության ուժերի որոշ աշխատակիցներ ապստամբել են ու միացել են ցուցարարներին, սակայն սպանվել են սեփական հրամանատարների կողմից։
Ալ-Ջազիրան հղում կատարելով թուրք քաղաքական գործիչներից մեկի խոսքերին հայտարարեց, որ ավելի քան 4 000 սիրիացիներ անցել են Թուրքիայի հետ սահմանը, որի նախագահ՝ Ռեջեփ Թաիփ Էրդողանը Ասադին հայտարարեց, որ նա գործում է «վայրենությամբ իր ազգի նկատմամբ» ։
Քաղաքի գրոհը
Սիրիայի անվտանգության ուժերը քաղաք տեղաշարժվեցին հունիսի 9-ին, և այնտեղ հունիսի 12-ի վաղ առավոտյան սկսեցին ռազմական գործողություն հարավից ու արևելքից` օգտագործելով մինչև 200 ռազմական ավտոմեքենա, այդ թվում՝ տանկեր, ինչպես նաև ուղղաթիռներ ։ Սիրիական պետական ԶԼՄ-ների տվյալներով գործել են «ռազմական մասերն ու զինված խմբավորումների անդամներ, ովքեր դիրք էին զբաղեցրել Ջիսր ալ-Շուղուրի արվարձաններում և քաղաքում», թեև ականատեսները պնդում են, որ քաղաքը գրեթե դատարկ է այն ժամանակ, երբ բանակը սկսել է իր հարձակումը ։ Այն ժամանակ, երբ արվարձանների բնակիչները հայտարարեցին քաղաքի ռմբակոծման մասին, ռազմական գնդապետը հայտարարեց, որ զինվորները միայն փորձում են գտնել իրենց ծառայակիցների մահվան մեջ մեղավորներին ու չեն ռմբակոծել քաղաքը ։
Ծանոթագրություններ
Կատեգորիա:Ճակատամարտեր այբբենական կարգով Կատեգորիա:Հունիսի 6-ի իրադարձություններ Կատեգորիա:2011 թվականի հունիս Կատեգորիա:2011 թվականը Սիրիայում Կատեգորիա:Իդլիբի մարզ
Ֆոյխթ
Ֆոյխթ  (Feucht), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 13 329 մարդ (դեկտեմբերի 31, 2010) ։ Զբաղեցնում է 9,59 կմ² մակերես։ Պաշտոնական կոդ՝ 09 5 74 123։
Համայնքը ստորաբաժանվում է 5 գյուղական թաղամասերի։
Արտաքին հղումներ
Կատեգորիա:Գերմանիայի բնակավայրեր
Կոտայքի մարզի ընդհանուր իրավասության դատարան
Կոտայքի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Կոտայքի մարզը ։
Իրավասություն
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Կոտայքի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր ։
Դատավորներ
Կոտայքի մարզի ընդհանուր իրավասության դատարանը կազմված է դատարանի նախագահից և ութ դատավորից.
Նստավայրեր
Կոտայքի մարզի ընդհանուր իրավասության դատարանը ունի չորս նստավայր հետևյալ հասցեներով.
Ծանոթագրություններ
Կատեգորիա:Կոտայքի մարզի ընդհանուր իրավասության դատարան
Ալվարո Վասկես
Ալվարո Վասկես Գարսիա (Álvaro Vázquez García, ), իսպանացի ֆուտբոլիստ, «Խետաֆե» ակումբի հարձակվող։
Ակումբային
Ալվարո Վասկեսը «Էսպանյոլ» ֆուտբոլային ակումբի սան է։ Ակումբի կազմում առաջին անգամ խաղադաշտ է դուրս եկել 2010 թվականի սեպտեմբերի 21-ին «Ռեալ Մադրիդ» ակումբի դեմ խաղում ։ 5 օր անց՝ Իսպանիայի առաջնության շրջանակներում տեղի ունեցած «Օսասունա» ակումբի հետ հանդիպման ժամանակ նա խփեց իր մասնագիտական կարիերայի 1-ին գոլը, որը միակն էր այդ խաղի ընթացքում ։ 2010 թվականի հոկտեմբերի 27-ին «Վալյադոլիդ» ակումբի դեմ խաղի ժամանակ Ալվարո Վասկեսը աչքի է ընկել դուբլով ։
Հարձակվողն աչքի է ընկել Իսպանիայի գավաթի առաջնության հաջորդ մրցաշրջանում. առաջնության 4-րդ փուլում նա 2 գոլ է խփել «Սելտա» ակումբի դարպասը , իսկ 1/8 եզրափակչում՝ «Կորդոբա» ակումբի դեմ խաղում, խփել է 3 գոլ ։
2012 թվականի օգոստոսին՝ 2012/13 մրցաշրջանի սկիզբը «Էսպոնյոլի» կազմում անցկացնելուց հետո, Ալվարո Վասկեսը տեղափոխվել է «Խետաֆե»։ Այդ ակումբի կազմում նա առաջին անգամ խաղացել է 2012 թվականի սեպտեմբերի 15-ին՝ մասնակցելով «Բարսելոնայի» դեմ խաղին։ Հարձակվողը դաշտ է դուրս եկել թիմի հիմնական կազմում, սակայն երկրորդ խաղակեսում նրան փոխարինել է Ադրիան Կոլունգան ։ 2012 թվականի հոկտեմբերի 28-ին Ալվարո Վասեսը խփել է իր առաջին գոլը «Խետափեի» կազմում («Ատլետիկի» դարպասը) Ռոդրիգես Խուան Անտոնիոի գոլային փոխանցումից հետո ։
Հավաքականում
Ալվարո Վասկեսը մասնակցել է 2011 թվականի աշխարհի երիտասարդական առաջնությանը։ Նա մասնակցել է 5 խաղի՝ խփելով 5 գոլ և կատարելով 3 գոլային փոխանցում։ Նա մասնակցել է նաև Եվրոպայի երիտասարդական առաջնության որակավորման փուլի խաղերին (9 խաղ և 5 գոլ)։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Էսպանյոլի ֆուտբոլիստներ Կատեգորիա:Ռեալ Սարագոսայի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ
Ճախարակ (գործիք)
Ճախարակ թել մանելու գործիք։ Բաղկացած է թեք ոտքերով պատվանդանի վրա ամրացված առանցքակալից, դրա միջով անցնող և երկու կողմերում միակտոր փայտից կամ միմյանց վրա խաչաձև դրված ութաձև բարակ տախտակներով թևերից ու թելը փաթաթող իլիկից։ Թևերը միմյանց միանում են վերին և ստորին եզրերի ատամների արանքով անցկացված բրդե թելերով և կազմում անվի հակառակ երեսը։ Թևերի վրա փաթաթված կպրած թելով առանցքի վրա ամրացված շուռտվիկի միջոցով գործի դրվող անվի պտույտը փոխանցվում է իլիկին։ Ճախարակով մանում էին ցանկացած բարակության և ոլորման աստիճանի թել։ Այժմ ճախարակը օգտագործվում է հազվադեպ։
Վենետիկի հանձնաժողով
Վենետիկի հանձնաժողով Եվրոպայի Խորհրդի խորհրդատվական մարմին, որը կազմված է սահմանադրական իրավունքի ոլորտում անկախ փորձագետներից։ Այն ստեղծվել է 1990 թվականին, Բեռլինի պատի փլուզումից հետո, երբ խիստ կարիք կար օգնելու Կենտրոնական և Արևելյան Եվրոպայի երկրներին սահմանադրական բարեփոխումների մեջ։ Հանձնաժողովի պաշտոնական անվանումն է Իրավունքի միջոցով ժողովրդավարության Եվրոպական հանձնաժողով, բայց քանի որ հանձնաժողովի հանդիպումները տեղի են ունենում Իտալիայի Վենետիկ քաղաքում, որտեղ նստաշրջանները գումարվում են տարեկան չորս անգամ, այն անգամ հաճախ անվանում են Վենետիկի հանձնաժողով։
Անդամ երկրներ
Սկսելով 18 անդամ երկրից, շուտով Եվրոպայի Խորհրդի բոլոր երկրները միացան Վենետիկի հանձնաժողովին և 2002 թվականից ոչ եվրոպական երկրներ նույնպես կարող են դառնալ հանձնաժողովի անդամ։ 2014 թվականի հուլիսի 13-ի դրությամբ հանձնաժողովն ուներ 60 անդամ երկիր, որից 47 Եվրոխորհրդի անդամ երկրներ և 13 այլ երկրներ ։ Բելառուսը կապված անդամ է և կան հինգ դիտորդներ։ Պաղեստինյան ազգային վարչությունը և Հարավաֆրիկյան Հանրապետությունն ունեն հատուկ համագործակցության կարգավիճակ, որը նման է դիտորդի կարգավիճակին ։ ԵՄ-ի, ԵԱՀԿ-ի և ՍԻՄԱ-ի (Սահմանադրական իրավունքի միջազգային ասոցացիա / Association internationale de droit constitutionnel) ներկայացուցիչները մասնակցում են հանձնաժողովի հերթական նստաշրջաններին։
Անդամ են
Անդամներն են ավագ գիտական աստիճանով անձինք, հատկապես սահմանադրական կամ միջազգային իրավունքի ոլորտում, սահմանադրական դատարանների դատավորները կամ խորհրդարանների անդամները ։ Ներկա և նախկին անդամների մեջ եղել են անվանի գիտնականներ և դատավորներ ։
Նախագահ
Հանձնաժողովի ներկայիս նախագահն է նախկին գլխավոր քարտուղար Ջաննի Բուքիքիոն իսկ նրա նախորդ Ժան Էրիկ Հելգեսենը, ով Օսլոյի համալսարանի պրոֆեսոր է, ընտրվել է փոխնախագահ։
Վենետիկի հանձնաժողովի հիմնական գործառույթն է սահմանադրությունների նախագծերի և դրանց փոփոխությունների մասին կարծիք հայտնելը, սակայն հանձնաժողովը նաև ուշադրություն է դարձնում սահմանադրական օրենքների վրա, ինչպիսիք են ընտրական կամ փոքրամասնությունների մասին օրենքները։
Կարծիքի համար դիմում են անդամ երկրները, Եվրախորհրդի մարմինները, Եվրոպական կամ միջազգային կազմակերպությունները, կամ հանձնաժողովի աշխատանքներին մասնակից մարմինները։ Հանձնաժողովի կարծիքները որոշիչ չեն, սակայն գրեթե միշտ հաշվի են առնվում անդամ երկրների կողմից։
Արտաքին հղումներ
Կատեգորիա:Սահմանադրական իրավունք Կատեգորիա:Եվրոպայի խորհուրդ Կատեգորիա:1990 հիմնադրումներ Եվրոպայում
Սուրբ Ֆրանցիսկոսի եկեղեցի (Կաստրո)
Սուրբ Ֆրանցիսկոսի եկեղեցի (Iglesia de San Francisco), գտնվում է Չիլիի Չիլոե կղզում, տեղակայված կղզու վարչական կենտրոն Կաստրո քաղաքի Պլազա դե Արմաս հրապարակում։ Եկեղեցու տարածքը 1404 մ² է, լայնությունը՝ 52 մ, իսկ բարձրությունը 27 մետր է։ Եկեղեցու վերևում գտնվող կամարաձև գմբեթն ունի 32 մետր բարձրություն, իսկ աշտարակները՝ 42 մետր բարձրություն։ Տաճարը հայտնի է նաև որպես Սուրբ Հակոբի եկեղեցի (Iglesia Apóstol Santiago և սխալմամբ անվանվել է «տաճար»։ Սուրբ Ֆրանցիսկոսի եկեղեցին պատկանում է այս թեմը կազմող 24 ծխական համայնքներից մեկին ։